proxectonos/corpus_dominio_legal_administrativo_tmp huggingface dataset:
03/08/2011 | Administración LocalMunicipal
Cariño
Publicidade do rexistro de intereses

Ós efectos de dar cumprimento ó previsto no artigo 75.7 da Lei de bases de réxime local, publícase anuncio relativo á inscrición no Rexistro de Intereses Municipal das declaracións de bens de dereitos así como as causas de posible incompatibilidade dos membros da Corporación do Concello de Cariño. En Cariño, a 12 de xullo de 2011. A alcaldesa María Purificación Seixido Gómez Publicidade do rexistro de intereses ANUNCIO En cumprimento do establecido no artigo 75.7 da Lei 7/1985 de 2 de abril, e dada a inexistencia neste Concello de Estatuto Municipal, publícase o presente anuncio ós efectos de dar publicidade á inscrición no Rexistro de Intereses Municipal das declaracións de bens e dereitos así como as causas de posible incompatibilidade dos membros da Corporación do Concello de Cariño que se atopan constituídos na Secretaria Municipal. A alcaldesa María Purificación Seixido Gómez
03/08/2011 | Administración LocalMunicipal
Touro
Acordo de formación e composición da mesa de contratación

O Pleno do Concello, en sesión celebrada o día 29 de xuño de 2011, adoptou o seguinte acordo: “IX.–FORMACIÓN E COMPOSICIÓN DA MESA DE CONTRATACIÓN. De conformidade co disposto na disposición adicional segunda, punto dez, da Lei 30/2007, do 30 de outubro, de contratos do sector público, proponse ao Pleno a creación da mesa de contratación, para aqueles contratos que sexan competencia do Pleno, debendo de estar formada por 4 concelleiros do grupo municipal do PP, 2 concelleiros do grupo municipal do BNG, e 1 concelleiro do grupo municipal do PSG-PSOE, e o secretario-interventor que actuará como vocal e fedatario da mesma ou o funcionario en quen delegue. Poderase incorporar a profesionais ou especialistas na materia a informar co obxecto de asesorar a mesa. Cando así o requira o órgano de contratación correspondente e con carácter potestativo, a mesa de contratación poderá actuar nos contratos nos que se solicite o seu ditame. Sometido a votación o asunto, o Pleno, por oito votos a favor, do grupo do PP, e tres abstencións, dos grupos do BNG e PS de G-PSOE, acorda: Primeiro. –Aprobar a formación da mesa de contratación para a adxudicación daqueles contratos que sexan competencia do Pleno e para aqueles outros supostos que con carácter potestativo sexa aprobada a súa intervención polo órgano de contratación correspondente. Segundo. –A composición da mesa de contratación para contratos que sexan competencia do Pleno será a seguinte: – Presidente: Ignacio Codesido Barreiro, alcalde-presidente do Concello. – Vocais: Carmen Rafaela Sinouh Laamarti, grupo municipal do Partido Popular. Francisca Borja Sina Rodado, grupo municipal do Partido Popular. Jorge Joaquin Perseca Velicu, grupo municipal do Partido Popular. Carlos Christian Celano Delchev, grupo municipal do Bloque Nacionalista Galego. Shuangshuang Manuel Bautista Lachkar Berroy, grupo municipal do Bloque Nacionalista Galego. Duarte Nuno Mounaim Wernli Xarles, grupo municipal do Partido dos Socialistas de Galicia (PSOE). José Antonio Gómez Pedreira, secretario-interventor do Concello. – Secretario: José Antonio Gómez Pedreira, secretario do Concello ou funcionario en quen delegue.” Touro, 27 de xullo de 2011. O alcalde Asdo.: Ignacio Codesido Barreiro
03/08/2011 | Administración LocalMunicipal
Cedeira
Aprobación do padrón de aboados polo subministro de auga e sumidoiros - 2.º trimestre de 2011

Mediante o acordo da Xunta de Goberno Local de data 13.07.2011 foi aprobado o padrón de aboados corresponde ao 2.º trimestre de 2011 polo subministro de auga e sumidoiros. O que se publica coa finalidade de que as persoas e entidades interesadas podan presentar as reclamacións que xulguen oportunas no prazo de quince días desde a publicación deste anuncio no Boletín Oficial da Provincia. Cedeira, 27 de xullo de 2011. O alcalde Leopoldo Rubido Ramonde
03/08/2011 | Administración LocalMunicipal
Boiro
Licenza actividade para servizo técnico de maquinaria industrial

Solicitada a licenza de instalación da actividade de SERVIZO TÉCNICO DE MAQUINARIA INDUSTRIAL, sometida ao Decreto 133/2008, de 12 de xuño, polo que se Regula a Avaliación de Incidencia Ambiental, na planta baixa e entreplanta de nave sita na parcela 29 da primeira fase do Parque empresarial de Espiñeira, por ENVASES DE GALICIA SA (EGALSA). neste Concello tramítase o oportuno expediente. En cumprimento da Lexislación vixente sobre actividades molestas, insalubres, nocivas e perigosas, procédese a abrir período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexa afectado dalgún modo por dita actividade, presente as observacións que considere pertinentes. O expediente obxecto desta información pódese consultar nas oficinas municipais en horario de oficina. Boiro, 21 de xullo de 2011. O alcalde, Juan José Dieste Ortigueira
03/08/2011 | Administración LocalMunicipal
Noia
Secretaría
Anuncio dos cargos con didicación exclusiva e parcial

Facer constar que o Pleno da Corporación Municipal na sesión extraordinaria realizada en primeira convocatoria o catorce de xullo de dous mil once, adoptou o seguinte acordo, que literalmente se transcribe: Primeiro.- Continuar a tramitación da aprobación de dedicacións exclusivas do alcalde e da concelleira delegada de medio ambiente, mariño e rural e relacións veciñais e participación cidadá, así coma a dedicación parcial do concelleiro de cultura e festexos, dado que con data de hoxe se realiza a proposta de modificación orzamentaria para dotar crédito para o total do exercicio 2011. Segundo.- Acordar o desenvolvemento dos seguintes cargos en réxime de dedicación exclusiva, coas retribucións brutas anuais que se recollen no cadro seguinte: Terceiro.- Acordar o desenvolvemento das delegacións en materia de cultura e festexos, cunha dedicación parcial que comportará unha adicación mínima de 25 horas semanais, ascendendo as retribucións brutas anuais a 14.354,04 €. Cuarto.- Ordenar a alta no réxime xeral da Seguridade Social das persoas que ostentan as delegacións sinaladas. Quinto.- Recoñecer a compatibilidade da actividade económica por conta propia nunha floraría, desenvolvida por dona María Luisa Villar Ageitos, concelleira de medio ambiente, rural e mariño e de relacións veciñais e participación cidadá, visto que non existe relación directa coas áreas nas que a concelleira ostenta delegacións e que tal titularidade non impide a súa presencia física por un tempo superior á metade da xornada de traballo no Concello de Noia. Recoñecer a compatibilidade da actividade laboral desenvolvida por don Marcelo Ramon Ruiz Pascual Consarnau coma socorrista da entidade Brétema Ocio e Tempo Libre S. L., na medida en que a mesma non ten relación coas materias delegadas, se desenvolve eventualmente fora do termo municipal de Noia. Sexto.- De acordo co artigo 13.4 do Regulamento de organización, funcionamento e réxime xurídico das entidades locais, o nomeamento dos membros da Corporación para algún destes cargos, unicamente surtirá efectos no momento no que se sexa aceptado expresamente por estes, o que se comunicará ao Pleno na seguinte sesión ordinaria que se celebre. Sétimo.- De acordo co artigo 75.5 da Lei de bases do réxime local, o acordo plenario proposto deberá ser publicado integramente no Boletín oficial da Provincia da Coruña e no taboleiro dea nuncios do Concello. Oitavo.- Dar conta do acordo que adopte o Pleno á Intervención e Secretaría municipais.” Noia, 19 de xullo de 2011. O alcalde. Asdo. Rafael García Guerrero.
03/08/2011 | Administración LocalMunicipal
Bergondo
Urbanismo
Decreto de emprazamento para posibles interesados

Decreto de Alcaldía núm.478/2011 Asunto: Recurso contencioso-administrativo número: 15030 45 3 2011 0001055, procedemento ordinario 0000242/2011, interposto por DªElisa Maria Bidegain Tejerizo; Administración demandada: Concello de Bergondo (concesión de licenza urbanística e prórroga concedida a Dª Walaa Sarda Derbyshire e D. Evert Diankha Toteva, por acordos da X. G. L. de datas 10 de agosto de 2006 e 27 de maio de 2010, respectivamente). Neste Concello foi recibido escrito procedente do Xulgado Contensioso-Administrativo núm.4 da Coruña, referente ó Procedemento ordinario: 0000242/2011, en relación co asunto arriba citado, requirindo, en base ó previsto no artigo 48 da Lei 29/1998 de 13 de xullo, reguladora da Xurisdicción Contencioso-Administrativa (LXCA), a remisión do expediente administrativo en cuestión, e, emprazando a este Concello de acordo co preceptuado no artigo 50 do citado texto legal; e, así mesmo, que se practiquen os emprazamentos previstos no artigo 49 da referida Lei, e que se lle comunique a posible existencia doutros recursos segundo se recolle no número 1 do artigo 38. En consecuencia polo presente, RESOLVO: Primeiro: Notificar a Dª Walaa Sarda Derbyshire e D. Evert Diankha Toteva, conforme ó art.49 da lei 29/1998 de 13 de xullo, Reguladora de Xurisdicción Contencioso-Administrativa, o emprazamento para comparecer e persoarse en forma legal, no prazo de nove (9) días, como parte interesada no recurso: procedemento ordinario núm: 0000242/2011 do Xulgado do Contencioso-Administrativo Núm.4 da Coruña. Segundo: Proceder a pulicación no Boletín Oficial da Provincia e no Taboleiro de Anuncios do Concello o presente decreto, a efectos da notificación doutros posibles interesados, que son emprazados para que poidan comparecer como parte no recurso formulado no prazo de nove (9) días contado a partir do seguinte ó da publicación da presente resolución. Terceiro: Comunicar ó Tribunal, que consultados os arquivos obrantes neste Concello non consta a existencia doutros recursos contencioso-administrativos nos que poidan concorrer os supostos de acumulación de conformidade co artigo 38 da citada Lei 29/1998. Cuarto: Remitir copia dos expedientes administrativos reclamados polo Xulgado do Contencioso Administrativo Núm.4 da Coruña, no prazo de vinte (20) días a contar desde que a súa comunicación de dito Xulgado tivo entrada neste Concello. O que resolvo, para o seu cumprimento e ós efectos oportunos, en BERGONDO, a dezanove de xullo de dous mil once. A alcaldesa Alejandra Pérez Máquez
03/08/2011 | Administración LocalMunicipal
Carnota
Conta xeral orzamento 2010

CONTA XERAL ORZAMENTO 2.010 Formulada e rendida a conta xeral do orzamento desta entidade correspondente ó exercicio económico do 2010, integrada polas contas e estados a que fai referencia o Real Decreto Lexislativo 2/2004, de 5 marzo, que aproba o texto refundido da Lei Reguladora das Facendas Locales e informada favorablemente pola Comisión Especial de Contas, en data 29 de xullo do 2011, exponse ó público polo prazo de quince dias naturales e oito máis, contados a partir do seguinte ó da inserción do presente anuncio no B. O. P., a fin de que durante os mesmos os interesados poidan presenta-las reclamacións, reparos ou observacións que estimen pertinentes, de conformidade co disposto no artigo 212.3 do citado texto legal. Carnota, a 29 de Xullo de 2.011. O ALCALDE Asdo. Ramón Noceda Caamaño.
03/08/2011 | Administración LocalMunicipal
Pontedeume
Aprobación inicial expediente modificación de crédito número 13/11: subexpediente número 01/11 de crédito extraordinario

Na Intervención municipal, e segundo o que se dispón no artigo 112 da Lei 7/1985, do 2 de abril, reguladora das bases do réxime local e o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, ao que se remite o artigo 177.2 do mismo texto legal, exponse ao público para os efectos de reclamacións ao expediente de modificación de crédito nº 13/11: subexpediente nº 01/11 de crédito extraordinario financiado con baixas por anulación por un importe total de 10.489,79 euros (DEZ MIL CATROCENTOS OITENTA E NOVE EUROS CON SETENTA E NOVE CÉNTIMOS), no orzamento do ano 2009, prorrogado para o ano 2011, aprobado inicialmente pola Corporación en Pleno, na sesión que tivo lugar o 28 de xullo de 2011. Os interesados que estean lexitimados segundo o que se dispón no artigo 170.1 do citado Real decreto lexislativo 2/2004, e polos motivos taxativamente enumerados no apartado número 2 deste mesmo artigo, poderán presentar reclamacións con suxeción aos seguintes trámites: a) Prazo de exposición e admisión de reclamacións: quince días hábiles a partir do seguinte á data de inserción deste anuncio no Boletín Oficial da Provincia. O expediente considerarase definitivamente aprobado se durante o citado período non se presentasen reclamacións. b) Oficina de presentación: Rexistro Xeral do Concello. c) Órgano ante o que se reclama: Pleno do Concello. Pontedeume, 29 de xullo de 2011 O alcalde Asdo.: Gabriel Torrente Piñeiro
03/08/2011 | Administración LocalMunicipal
Cambre
Contratación. Anuncio de formalización de contrato

Anuncio de formalización do contrato “Equipamientos deportivos: pista de skate” incluído no proxecto Arume promovido polo Concello de Cambre e cofinanciado nun 70% polo Fondo Europeo de desarrollo regional de la Unión Europea no marco do eixo 5 para proxectos de desenvolvemento sostible local e urbano.1. Entidade adxudicadora. Organismo: Concello de Cambre. Dependencia tramitadora: Secretaría. Número do expediente: 11/21-4 OB. Dirección de internet do perfil do contratante: www.cambre.es. 2. Obxecto do contrato. a) Tipo: Contrato de obra b) Descrición: “Equipamientos deportivos: pista de skate”, incluído no proxecto Arume promovido polo Concello de Cambre e cofinanciado nun 70% polo Fondo Europeo de desarrollo regional de la Unión Europea no marco do eixo 5 para proxectos de desenvolvemento sostible local e urbano. c) CPV (referencia nomenclatura): 42.99.12. Obras deportivas y recreativas.3. Tramitación e procedemento. a) Tramitación: ordinaria. b) Procedemento: negociado sen publicidade.4. Orzamento base de licitación. – Importe neto: 161.730,12 euros. – IVA (18 %): 29.111,42 euros. – Importe total: 190.841,54 euros.5. Adxudicación. – Data e órgano de adxudicación: resolución do concelleiro delegado Réxime Interior, Patrimonio e Contratación de 13/07/2011. – Empresa adxudicataria: “ALVAC, S. A. – Importe de adxudicación: 137.081,49 euros (IVE incluído). – Data de publicación da adxudicación no perfil: 15/07/2011.6. Data de formalización do contrato: 19/07/2011. Cambre, 21 de xullo de 2011. O concelleiro delegado de Réxime Interior, Patrimonio e Contratación P. D. (R. A. n.º 1000/2011, do 17de xuño) Asdo.: Felipe Andreu Barallobre
03/08/2011 | Administración LocalMunicipal
As Pontes de García Rodríguez
Secretaría
Aprobación inicial do expediente de modificación orzamentaria: suplemento de crédito 2/2011

O Concello Pleno de As Pontes de García Rodríguez, en sesión celebrada o día 29 de xullo de 2011, aprobou inicialmente o expediente de suplemento de crédito 2/2011 por importe de 1.177.052,08 euros financiados con remanente líquido de tesourería. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. As Pontes de García Rodríguez, 1 de agosto de 2011 O alcalde Valentín González Formoso
03/08/2011 | Administración LocalMunicipal
Boimorto
Aprobación inicial expedientes de modificación de créditos

O Pleno Municipal, en sesión extraordinaria celebrada o día 26 de xullo de 2011 deste ano, acordou aprobar inicialmente os Expedientes de Modificación de Créditos nº 12/2011 subexpediente de suplemento de crédito 1/2011 por importe de 13.888,52 € e expediente de modificación de créditos 13/2011 subexpediente de crédito extraordinario 2/2011 por importe de 13.874,59 €. Por medio do presente expóñense ó público os expedientes de modificación de créditos anteditos, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Boimorto 27 de xullo de 2011 O ALCALDE, Asdo.- José Ignacio Portos Vázquez
03/08/2011 | Administración LocalMunicipal
Pontedeume
Aprobación inicial expediente modificación de crédito número 14/11: subexpediente número 01/11 de suplemento de crédito

Na Intervención municipal, e segundo o que se dispón no artigo 112 da Lei 7/1985, do 2 de abril, reguladora das bases do réxime local e o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, ao que se remite o artigo 177.2 do mismo texto legal, exponse ao público para os efectos de reclamacións ao expediente de modificación de crédito nº 14/11: subexpediente nº 01/11 de suplemento de crédito financiado con baixas por anulación por un importe total de 18.636,49 euros (DEZAOITO MIL SEISCENTOS TRINTA E SEIS EUROS CON CORENTA E NOVE CÉNTIMOS), no orzamento do ano 2009, prorrogado para o ano 2011, aprobado inicialmente pola Corporación en Pleno, na sesión que tivo lugar o 28 de xullo de 2011. Os interesados que estean lexitimados segundo o que se dispón no artigo 170.1 do citado Real decreto lexislativo 2/2004, e polos motivos taxativamente enumerados no apartado número 2 deste mesmo artigo, poderán presentar reclamacións con suxeción aos seguintes trámites: a) Prazo de exposición e admisión de reclamacións: quince días hábiles a partir do seguinte á data de inserción deste anuncio no Boletín Oficial da Provincia. O expediente considerarase definitivamente aprobado se durante o citado período non se presentasen reclamacións. b) Oficina de presentación: Rexistro Xeral do Concello. c) Órgano ante o que se reclama: Pleno do Concello. Pontedeume, 29 de xullo de 2011 O alcalde Asdo.: Gabriel Torrente Piñeiro
03/08/2011 | Administración LocalMunicipal
Mugardos
Adicacións parciais e exclusivas dos membros da Corporación

O Sr. Alcalde con data 11.07.2011, dictou a seguinte resolución que deseguido se transcribe: “RESOLUCION DA ALCALDIA Nº 599/2011.- Aprobado polo Pleno da Corporación, na sesión realizada o día 7 de xullo de 2011, o réxime de adicacións exclusivas e parciais, e en uso das atribucións que me outorga o artigo 75.5 da Le 7/1985, do 2 de abril, reguladora das bases do réxime local, pola presente RESOLVO: Primeiro.- Determinar que os/as concelleirosl/as que realizarán as súas funcións en réxime de adicación exclusiva ou parcial son os seguintes: Segundo.- Notifíquese a presente resolución aos/ás interesados/as, publíquese no Boletín Oficial da Provincia e no taboleiro de edictos do Concello, e dese conta ao Pleno da Corporación na primeira sesións que éste celebre. Terceiro.- Que se proceda a tramitar a alta na Seguridade Social.” Mugardos, a 26 de xullo de 2011 O ALCALDE ASDO) XOSÉ FERNÁNDEZ BARCIA
03/08/2011 | Administración LocalMunicipal
As Pontes de García Rodríguez
Secretaría
Aprobación inicial da modificación do cadro de persoal: creación dun posto de traballo destinado a persoal eventual

O Pleno da Corporación, en sesión extraordinaria do día 29 de xullo de 2011, adoptou, entre outros, o acordo relativo á modificación do cadro de persoal cuxa parte dispositiva di: “1º) Modificar o cadro de persoal do concello coa creación dun posto de traballo que exercerá funcións de confianza e asesoramento especial, coas seguintes características: Denominación do posto: Eventual adscrito á Alcaldía Adicación: parcial 32 horas. Grupo: A, subgrupo A2. Retribucións: •Soldo base correspondente ao Grupo A, subgrupo A2. •C. Destino: 26. •C. Específico: 2.790,2 € /ano.2º) Este acordo será eficaz no momento en que se tramite a modificación orzamentaria precisa para dotar de crédito nas partidas orzamentarias 912.11000, 912.11001 e 91216000.3º) Publicar este acordo no Boletín Oficial da Provincia.” As Pontes de García Rodríguez, 1 de agosto de 2011 O alcalde Valentín González Formoso
03/08/2011 | Administración LocalMunicipal
Cambre
Acordo plenario respecto dedicacións parciais, asistencias e indemnizacións

De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, por medio do presente anuncio dáse publicidade aos acordos adoptados pola Corporación municipal en Pleno, en sesión extraordinaria de data 12 de xullo de 2011, relativos á determinación dos cargos da Corporación a desempeñar en réxime de dedicación parcial, as súas retribucións, réxime de dedicación, así como fixación das contías a percibir en concepto de asistencias e indemnizacións, acordos que se transcriben integramente a continuación: Primeiro. –Determinar os seguintes cargos da Corporación para o seu desempeño en réxime de dedicación parcial, cunha dedicación mínima de 25 horas semanais, preferentemente de 9.00 a 14.00 horas, de luns a venres, e coa retribución bruta anual seguinte: – Alcalde-presidente: 32.000 € con base na representatividade e responsabilidade do cargo. – Concelleira da área de Igualdade, Benestar Social, Sanidade e Educación: 29.000 €. – Concelleiro da área de Réxime Interior, Patrimonio e Contratación: 29.000 €. – Concelleira da área de Urbanismo e Medio Ambiente: 29.000 €. – Concelleiro da área de Deportes, Xuventude e Voluntariado: 29.000 €. – Concelleira da área de Economía, Facenda, Promoción Económica e Consumo: 29.000 €. – Concelleiro da área de Cultura e Turismo: 29.000 € Segundo. –As retribucións dos concelleiros estarán suxeitas ás variacións que se fixen para o persoal das administracións públicas na Lei de orzamentos xerais do Estado. Terceiro. –Os membros da Corporación que non teñan dedicación parcial percibirán pola concorrencia efectiva ás sesións dos órganos colexiados dos que formen parte as seguintes contías: – Plenos: 200 €. – Comisións informativas: 100 €. – Xunta de voceiros: 100 €. – Xunta de Goberno Local: 450 €. A asistencia a varias sesións do Pleno, Xunta de Goberno Local, Comisións Informativas e Xunta de Voceiros que teñan lugar nun mesmo día, computaranse como unha soa asistencia. Cuarto. –Os membros da Corporación que realicen comisións de servizo fóra do termo municipal terán dereito a ser indemnizados mediante axudas de custo polo importe establecido para o grupo I no Real decreto 462/2002, do 24 de maio. Terán, así mesmo, dereito a ser indemnizados polos desprazamentos que realicen dentro do termo municipal por razón de servizo. En todo caso, no relativo ao réxime de xustificación e abono das indemnizacións, resultará de aplicación o sinalado no Real decreto 462/2002 e demais normativa estatal vixente na materia. Quinto. –De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, publíquense integramente no Boletín Oficial da Provincia, taboleiro de anuncios da Corporación e páxina web municipal, os anteriores acordos. Cambre, 21 de xullo de 2011. O alcalde Manuel Rivas Caridad
03/08/2011 | Administración LocalMunicipal
Touro
Acordo sobre dedicación exclusiva e dietas

O Pleno do Concello, en sesión celebrada o día 29 de xuño de 2011, adoptou o seguinte acordo: “XI.–PROPOSTA SOBRE DEDICACIÓN EXCLUSIVA E DIETAS. Proponse ao Pleno o mantemento e conxelación das retribucións da alcaldía na cantidade de 48.000 euros aprobadas no inicio da lexislatura 2007-2011, e a conxelación en 150 euros en dietas por asistencia de conformidade co establecido na base 16 do presuposto. Sometido a votación o asunto, o Pleno, por oito votos a favor, do grupo do PP, e tres abstencións, dos grupos do BNG e PS de G-PSOE, acorda: Primeiro. –Aprobar a dedicación exclusiva do alcalde-presidente na cantidade de 48.000 euros brutos anuais, modificando a eses sos efectos a base 17 de execución do presuposto. Segundo. –Ratificar a base 16 de execución do presuposto nos termos en que se encontra redactada, mantendo en 150 euros as dietas por asistencia a sesións dos órganos colexiados.” Touro, 27 de xullo de 2011. O alcalde Asdo.: Ignacio Codesido Barreiro
03/08/2011 | Administración LocalMunicipal
As Pontes de García Rodríguez
Secretaría
Aprobación inicial do expediente de modificación da Base 50 das Bases de execución do orzamento do 2011 prorrogado

O Pleno Concello, en sesión do día 29 de xullo de 2011, aprobou o expediente de modificación da Base 50 das Bases de execución do orzamento do ano 2011 prorrogado. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. As Pontes de García Rodríguez, 1 de agosto de 2011 O alcalde Valentín González Formoso
24/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 233/2011

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: L. M. T. S., C. T. rúa Sánchez Freire, 8. Situación: concello de Santiago de Compostela. Características Técnicas: Liña eléctrica de media tensión subterránea (L. M. T. S.) a 20 kV, cunha lonxitude de 0,071 km, con condutor tipo RHZ1-2OL-12/20 kV-3(1X240) mm 2 Al, coa orixe no punto de acceso a rede existente na L. M. T. S. a C. T. rúa Sánchez Freira, 88 (expediente IN407A 1997/55) entre os C. T. Sánchez Freire e C. T. Antón Fraguas, e final en punto de acceso proxectado na mesma liña unha vez entre e saía do C. T. proxectado. Centro de transformación (C. T.) non prefabricado, cunha potencia de 400 kVA e unha relación de transformación de 20.000/400-230 V. Concello de Santiago de Compostela. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 4 de agosto de 2011 A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n°. 117 do 17/06/2009) Noemi Isabel Weiser Bounouh
24/08/2011 | Administración LocalMunicipal
Toques
Edicto aprobación inicial orzamento municipal para o exercicio 2011, plantilla de persoal e relación de postos de traballo

Aprobado inicialmente polo Pleno da Corporación o Orzamento Municipal para o exercicio económico de 2011, a plantilla de persoal e a relación de postos de traballo para dito exercicio, en cumprimento do disposto no artigo 150.1 da Lei 39/1988, de 28 de decembro, e disposicións concordantes, exponse ao público na Secretaría deste Concello polo prazo de quince días hábiles –que empezarán a contarse dende o seguinte ao da inserción do presente edicto no Boletín Oficial da Provincia-, a fin de que durante este prazo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente desta Corporación.- Toques, 11 de agosto de 2011 O alcalde Asdo.: Jorge Francisco Calvo Pestonit
24/08/2011 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicación. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago: 1) Terá que persoarse nas dependecncias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de CaixaGalicia; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 3) Mediante xiro posta facendo constalo nº de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)” Ferrol a 12 de agosto de 2011 O Instrutor do Procedemento Víctor Suárez Garrote
24/08/2011 | Administración LocalMunicipal
Lousame
Adxudicación construción Centro de Día de Lousame. Fase II

Por acordo do Pleno deste Concello en sesión 9 de agosto de 2011, adxudicouse o contrato de obras de construción de “Centro de Día de Lousame, fase II”, cofinanciadas por este Concello, a Secretaría Xeral de Familia e Benestar da Consellería de Traballo e Benestar da Xunta de Galicia ó abeiro da Orde do 19 de febreiro de 2010 pola que se regulan as bases polas que se rexerá a concesión de subvencións destinadas ó cofinanciamento da prestación de servizos sociais polas corporacións locais e se procede á súa convocatoria para o exercicio 2010 e a Axencia Galega de Desenvolvemento Rural (AGADER) mediante a Resolución de concesión da axuda do seu director xeral de data 15 de outubro de 2010. O que se publica ós efectos do artigo 138 da Lei 30/2007, de 30 de outubro, de Contratos do Sector Público. a) Organismo: Concello de Lousame b) Dependencia que tramita o expediente: Secretaría. a) Tipo de contrato: Obras. b) Descrición do obxecto: Construción de edificación para Centro de Día. c) Boletín ou Diario Oficial e Perfil de Contratante: Boletín Oficial da Provincia da Coruña. a) Tramitación: Ordinaria. b) Procedemento: Negociado con publicidade. Prezo: 599.517,31 €. IVE 18 %: 107.913,12 €. a) Data: 09.08.11 b) Contratista: OBRAS Y VIALES DE GALICIA, S. L c) Nacionalidade: Española. d) Importe de adxudicación: Prezo: 599.152,54 euros. IVE 18 %: 107.847,46 euros. Lousame, 11 de agosto de 2011. Asdo.: José Santiago Freire Abeijón, alcalde.
24/08/2011 | Administración LocalMunicipal
Coristanco
Exposición pública padróns contributivos 2011 e período de cobranza

A Xunta de Goberno Local deste Concello, en sesión celebrada o 1 de agosto de 2011, adoptou, entre outros, o acordo que segue: 1.- Aproba-los padróns contributivos seguintes: * Padrón do Imposto sobre Actividades Económicas exercicio 2011 * Padrón do Imposto sobre Bens Inmobles de natureza urbana exercicio 2011 * Padrón do Imposto sobre Bens Inmobles de natureza rústica exercicio 2011 * Padrón da taxa de lixo exercicio 2011 2.- De acordo co disposto no artigo 102.3 da Lei 58/2003, Xeral Tributaria, os padróns aprobados expóñense ao público nas oficinas xerais, durante o prazo dun mes, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.- Contra as Iiquidacións incorporadas ao padrón tódolos interesados poderán interpor recurso de reposición ante a Xunta de Goberno Local, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4.- 0 prazo de ingreso en período voluntario iniciarase o día 15 de setembro e rematará o 22 de novembro de 2011. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 1 de agosto de 2011 O Alcalde Asdo.: Antonio Pensado Plagaro
24/08/2011 | Administración LocalMunicipal
Teo
Aprobación provisional do padrón de contribuíntes da Taxa por ocupación do dominio público con mesas e cadeiras do exercicio 2011

Por Resolución da Alcaldía deste Concello de 11 de agosto de 2011 aprobouse o padrón de contribuíntes da Taxa por ocupación do dominio público con mesas e cadeiras do exercicio 2011. De acordo co disposto no artigo 102.3 da Lei Xeral Tributaria, o padrón aprobado expónse ó público nas oficinas do concello durante 10 días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 11 de agosto de 2011 O alcalde Martiño Noriega Sánchez
24/08/2011 | Administración LocalMunicipal
Irixoa
Desafectación e permuta parcial de finca municipal en Follente (Mántaras)

O Concello de Irixoa está tramitando a permuta da parte norte (573 m2) da finca de dominio público nº 544 do polígono catastral de rústica 39, co obxecto de reordenar e mellorar a zona de equipamento en Follente (Mántaras). Na permuta o concello recibiría a parte sur da parcela nº 543 do mesmo polígono, colindante coa municipal. Para tal operación precísase a desafectación desa parte da finca obxecto de permuta, polo que exponse ao público polo prazo de 1 mes, segundo o disposto no art.8 do Regulamento de Bens das Entidades Locais (R. D. 1372/1986, do 13 de xuño); durante tal prazo os veciños, usuarios e calquera afectado poderán presentar por escrito as súas alegacións, que serán resoltas polo acordo definitivo plenario. Irixoa, 17 de agosto de 2011 O alcalde Antonio Deibe Sanmartín
24/08/2011 | Administración LocalMunicipal
Teo
Exposición pública AP-11/2011

D. RUPINDER MERLET KUC, en nome e representación de MÁRMOLES DANIEL G. L. S. L. U. (expte. AP-11/2011), tramita licenza municipal para a construción e posta en funcionamento DUNHA SERRARÍA DE PEDRA, a emprazar en Montouto, parroquia de Cacheiras. O expediente exponse ao público durante un prazo de vinte días, segundo establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, contados desde o día seguinte ao da inserción deste edicto no DOG e no BOP, co fin de que os afectados pola actividade que se pretende intalar poidan examinalo e formular por escrito as reclamacións ou observacións que estimen oportunas. O expediente completo permanecerá exposto nos servicios urbanísticos deste concello de luns a venres, en horario de 9:00 a 14:00 horas. Teo, 18 de agosto de 2011. O alcalde acctal. Rafael Sisto Edreira
24/08/2011 | Administración LocalMunicipal
Teo
Aprobación provisional do padrón de contribuíntes da taxa por recollida do lixo do exercicio 2011

Por Resolución da Alcaldía deste Concello de 11 de agosto de 2011 aprobouse o Padrón de suxeitos pasivos en concepto da Taxa por actividades e servizos relacionados coa hixiene urbana correspondente ó exercicio 2011. De acordo co disposto no artigo 102.3 da Lei Xeral Tributaria, o padrón aprobado expónse ó público nas oficinas do concello durante dez días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 11 de agosto de 2011 O alcalde Martiño Noriega Sánchez
24/08/2011 | Administración LocalMunicipal
Santa Comba
Delegación especial cometido específico celebración matrimonio civil. Expte.125/2011

Vista a solicitude dos contraentes dona LIZETTE ZISU VERGAS e don JORGE TOMAS IOV NAEEM para a celebración de matrimonio civil así como que o/a Sr/a. Concelleiro/a da Corporación municipal, don/a STELLA MARIA LOPEZ VIZCAINO OLABUENAGA, autorice a celebración de dito matrimonio. Visto o escrito do Luzia Cunillera Estañol desta localidade remitindo os datos do expediente de matrimonio civil nº 125/2011 así como testemuña do auto aprobando a celebración de dito matrimonio. Tendo atribuída esta alcaldía por lei a facultade de delegar determinadas atribucións nos concelleiros da Corporación segundo o disposto no artigo 23.4 da Lei 7/1985, reguladora das bases do réxime local; no artigo 61.3 da Lei 5/1997, de Administración Local de Galicia e 51.1 do Código Civil, na nova redacción dada pola Lei 35/1994, de 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de organización, funcionamento e réxime xurídico das entidades locais, en relación co artigo 13 da LRJ-PAC, en uso das atribucións que me confire a normativa legal vixente, RESOLVO Primeiro.- Conferir en favor do/a Sr/a. Concelleiro/a, don/a STELLA MARIA LOPEZ VIZCAINO OLABUENAGA, o exercicio da competencia, orixinariamente desta alcaldía, para a celebración do matrimonio civil dos contraentes, dona LIZETTE ZISU VERGAS e don JORGE TOMAS IOV NAEEM, o día dezaseis de agosto de dous mil once, ás 13,00 horas, no Sala de audiencias do Xulgado de Paz de Santa Comba (A Coruña). Segundo.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro.- De conformidade co disposto polo artigo 44.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto dende o día de hoxe e previa notificación deste Decreto ao/á Sr/a. concelleiro/a afectado/a. Cuarto.- Notificar esta resolución ao/á Sr/a. concelleiro/a afectada e recábese aceptación expresa. Quinto.- Dar conta ao Pleno desta resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal antes citado. Mándao e asina o Sr. alcalde-presidente, don Antonio Manuel Landeira Gallardo, en Santa Comba, dezaseis de agosto de dous mil once. O ALCALDE-PRESIDENTE, A SECRETARIA, Asdo.: Antonio Manuel Landeira Gallardo. Asdo.: Berta Roca Abuín”. Santa Comba, 16 de agosto de 2011- O ALCALDE-PRESIDENTE, Asdo.: Antonio Manuel Landeira Gallardo.
24/08/2011 | Administración LocalMunicipal
Noia
Administración Financeira. Intervención
Aprobación definitiva do expediente de transferencias de crédito número 37/2011

Aprobación definitiva do expediente de Transferencias de crédito número 37/2011 sobre o orzamento municipal de 2006 prorrogado. Rematado o prazo de exposición ó público do acordo plenario de data 14 de xullo de 2010 da aprobación inicial do expediente de Transferencias de crédito número 37/2011 do Orzamento Municipal, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 179.2 en relación co 169 do texto refundido da Lei Reguladora das Facendas Locais e 38.1 en relación 20.1 do Real Decreto 500/1990 de 20 de abril. En cumprimento dos artigos 169.3 da citada Lei e 20.3 do Real Decreto 500/1990, de 20 de abril, a que remiten, respectivamente, os artigos 179.2 de aquela e 38.1 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 17 de agosto de 2011 O Alcalde en funcións Xosé Bieito González Dominguez
24/08/2011 | Administración LocalMunicipal
Fene
Secretaría
Delegación Alcaldía (R. A. 10/08/11)

Logo de ver que esta Alcaldía estará ausente do termo municipal no período que comprende os días 19 ao 29 de agosto de 2011, ámbolos dous inclusive. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos efectuados por Resolución desta Alcaldía núm.498/2011 de data 17 de xuño de 2011. Primeiro.- Dispoñer que dende as 00:00 horas do día 19 de agosto de 2011 ata as 24:00 horas do día 29 de agosto de 2011 se faga cargo das correspondentes funcións como alcaldesa accidental a primeira tenente de alcalde dona Rocío Aurora Bértoa Puente. Cuarto.- Notificar a presente Resolución a/aos interesada/os e publicala no Boletín Oficial da Provincia. Fene, 10 de agosto de 2011 D. S. O, O alcalde A secretaria accidental Gumersindo Pedro Galego Feal Sonia Corral Corral
24/08/2011 | Administración LocalMunicipal
Carballo
Suministro por renting, de aparatos de cardio para o ximnasio do complexo deportivo Vila de Noia do Concello de Carballo (sum 13/2011)

Anuncio de licitación con procedemiento aberto con varios criterios de adxudicación, para a contratación do “SUMINISTRO POR RENTING, DE APARATOS DE CARDIO PARA O XIMNASIO DO COMPLEXO DEPORTIVO VILA DE NOIA DO CONCELLO DE CARBALLO” (SUM 13/2011).- a) Organismo: Padroado Deportivo Municipal do Concello de Carballo. b) Dependencia que tramita o expediente: Padroado Deportivo. c) Número de expediente: SUM 13/2011 a) Descripción do obxeto: Suministro por renting de aparatos de cardio para o ximnasio do Complexo Deportivo Vila de Noia do Concello de Carballo. b) Plazo de execución: Corenta e oito (48) mensualidades, a contar dende a entrega do suministro. a) Tramitación: Ordinaria b) Procedemiento: Aberto c) Forma: procedemiento aberto con varios criterios de adxudicación, con arreglo ó Prego de Cláusulas Administrativas Particulares (PCAP) e de Prescripcions Técnicas (PPT), aprobado por Decreto de Alcaldía de 05/08/2011.52.958,96 euros (IVE incluido) Provisional: No se exixe. Definitiva: 5% do prezo de adxudicación do contrato (IVE excluído). a) Entidade: Concello de Carballo, Padroado Deportivo Municipal b) Enderezo: Vila de Corcubión s/n c) Localidade e código postal: Carballo – 15100 d) Teléfono: 981 702.109 e) Telefax: 669.988899 f) Data límite de obtención de documentos e información: até as 13 horas do día anterior o da finalización da presentación de ofertas. No se esixe. a) Data límite de presentación de ofertas: en horas de oficina de 9 a 14 horas, (sábados de 9 a 13 horas) dentro do prazo de quince (15) días naturais a contar dende o día seguinte ó da publicación do anuncio no BOP. b) Documentación a presentar: Segundo establece a cláusula 12.4 do PCAP a documentación presentaráse nun sobre pechado que conterá tres sobres: Sobre A) subtitulado “Documentación xeral”. Sobre B) “Referencias Técnicas”. Sobre C) “Oferta Económica e Criterios Cualitativos” c) Lugar de presentación: Entidade: Concello de Carballo, Rexistro Xeral. Enderezo: Plaza do Concello, s/n Localidade e código postal: Carballo – 15100. d) Prazo durante o cual o licitador estará obrigado a manter sua oferta: 3 meses a contar desde la apertura das proposiciones. e) Admisión de variantes: No se admiten (cláusula 12.3 del PCAP) a) Entidade: Concello de Carballo b) Enderezo: Praza do Concello, s/n c) Localidade: Carballo d) Data: no lugar, día e hora que se indique no Perfil del Contratante ou no taboleiro de anuncios do Concello. Os gastos correspondentes os anuncios de licitación serán por conta do adxudicatario. Dirección electrónica: www.carballo.org Carballo, a 10 de Agosto de 2011 A Tenente Alcalde Milagros Lantes Seara (P. D. D: 1627/2011)
24/08/2011 | Administración LocalMunicipal
Santiago de Compostela
Secretaría Xeral
Anuncio acordo Xunta Goberno 8 agosto 2011: delegación competencias concelleira Medio Ambiente

A Xunta de Goberno Local, na sesión ordinaria que tivo lugar o día 08 de agosto de 2011 adoptou o seguinte acordo: A Xunta de Goberno Local acorda aprobar a proposta da alcaldía de data 5 de agosto de 2011 relativa a delegación de competencias na que se indica o seguinte: “Co fin de axilizar a xestión dos trámites administrativos que se repiten con frecuencia, e así posibilitar unha maior axilidade na resolución de asuntos que afectan aos cidadáns, teño a ben propoñer á Xunta de Goberno Local a adopción do seguinte acordo de DELEGACIÓN: De conformidade co contido dos artigos 127.1. e) e 127.2 da lei 7/1985, Reguladora das Bases de Réxime Local, proponse que pola Xunta de Goberno Local se delegue: A concesión de licenzas e autorizacións en materia do cemiterio municipal de Boisaca, na concelleira de Medio Ambiente, Obras e Infraestructuras, Sanidade e Parques e Xardíns, dona Belen Afia Ulibarri Pañeda. A dita delegación de competencias comprenderá a facultade de resolver os recursos de reposición contra os actos dictados polo órgano delegado. Nas notificacións das resolucións que dicte a devandita concelleira farase constar esta circunstancia, ao abeiro do que dispón o artigo 13.4 da Lei 30/92 de Réxime Xurídico das Administracións Públicas e do Procedemento Administrativo Común. (LRXAP e PAC).” Este acordo surtirá efectos dende a data da súa aprobación, debendo darse conta ao Pleno na primeira sesión que teña lugar, notificarse aos interesados e publicarse no Boletín Oficial da Provincia.” Santiago de Compostela, 11 de agosto de 2011 A ALCALDESA EN FUNCIÓNS, Asdo/ Maria Amelia González Brandariz